
ΤΕΥΧΟΣ ΔΕΥΤΕΡΟ 


Αρ. Φύλλου 1945 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ιδρυση Εργαστηρίου με την ονομασία «Εργαστή¬ 
ριο Μαθηματικής Μοντελοποίησης και Πολύπλο¬ 
κων Συστημάτων» στο Τμήμα Πληροφορικής και 
Τηλεπικοινωνιών της Σχολής Οικονομίας, Διοίκη¬ 
σης και Πληροφορικής του Πανεπιστημίου Πελο- 
ποννήσου 

2 Ίδρυση Σχολής Δια Βίου Μάθησης Πανεπιστημίου 
Πελοποννήσου. 


ΑΠΟΦΑΣΕΙΣ 

Αριθμ. 2676 _ (1) 

Ίδρυση Εργαστηρίου με την ονομασία «Εργαστή¬ 
ριο Μαθηματικής Μοντελοποίησης και Πολύπλο¬ 
κων Συστημάτων» στοΤμήμα Πληροφορικής και 
Τηλεπικοινωνιών της Σχολής Οικονομίας, Διοίκη¬ 
σης και Πληροφορικής του Πανεπιστημίου Πε¬ 
λοποννήσου 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 96 του ν. 4310/2014 
(ΦΕΚ 258/8-12-2014, τ. Α') "Έρευνα, Τεχνολογική Ανά¬ 
πτυξη και Καινοτομία και άλλες διατάξεις". 

2. Τις διατάξεις του π.δ. 70/2013 (ΦΕΚ 119/28-05-2013, 
τ.Α') "Κατάργηση και Συγχώνευση Τμημάτων, Κατάργη¬ 
ση, Μετονομασία και Συγκρότηση Σχολών στο Πανεπι¬ 
στήμιο Πελοποννήσου". 

3. Το γεγονός ότι μέχρι και σήμερα δεν έχει εκδοθεί ο 
Οργανισμός του Πανεπιστήμιου Πελοποννήσου βάσει 
του άρθρου 5 του ν. 4009/2011 (ΦΕΚ Α' 195). 

4. Το απόσπασμα πρακτικών της 9ης συνεδρίασης της 
Κοσμητείας της Σχολής Οικονομίας, Διοίκησης και Πλη¬ 
ροφορικής (02-05-2017). 

5. Την απόφαση 5/08.05.2017 της 106ης συνεδρίασης 
της Συγκλήτου του Πανεπιστήμιου Πελοποννήσου σχε¬ 
τικά με την έγκριση εργαστηρίου με τίτλο "Εργαστήριο 
Μαθηματικής Μοντελοποίησης και Πολύπλοκων Συστη¬ 
μάτων". 


6. Τις διατάξεις του άρθρου 90 του "Κώδικα νομοθε¬ 
σίας για την Κυβέρνηση και τα Κυβερνητικά Όργανα", 
που κυρώθηκε με το άρθρο πρώτο του π.δ. 63/2005 
(ΦΕΚ 98, τ.Α'). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού και ότι το Εργαστήριο θα λειτουργεί 
αποκλειστικά με ίδιους πόρους και δε θα βαρύνει τον 
προϋπολογισμό του Ιδρύματος, αποφασίζουμε: 

Την Ιδρυση Εργαστηρίου με την ονομασία "Εργαστή¬ 
ριο Μαθηματικής Μοντελοποίησης και Πολύπλοκων 
Συστημάτων" στο Τμήμα Πληροφορικής και Τηλεπι¬ 
κοινωνιών της Σχολής Οικονομίας, Διοίκησης και Πλη¬ 
ροφορικής του Πανεπιστήμιου Πελοποννήσου και τον 
καθορισμό του εσωτερικού του κανονισμού λειτουργίας 
ως ακολούθως: 

Άρθρο 1 
Ίδρυση 

Ιδρύεται στοΤμήμα Πληροφορικής και Τηλεπικοινω¬ 
νιών του Πανεπιστημίου Πελοποννήσου "Εργαστήριο 
Μαθηματικής Μοντελοποίησης και Πολύπλοκων Συστη¬ 
μάτων", το όποιο καλύπτει διδακτικές και ερευνητικές 
ανάγκες του Τμήματος στο γνωστικό πεδίο της Μαθη¬ 
ματικής Μοντελοποίησης, Ανάλυσης και Προσομοίωσης 
Φυσικών Συστημάτων με χρήση Ηλεκτρονικών Υπολο¬ 
γιστών καθώς και Μελέτη, και Προσομοίωση Πολύπλο¬ 
κων Συστημάτων με ιδιαίτερη έμφαση στα Πολύπλοκα 
Δίκτυα και τις Εφαρμογές τους. Το εργαστήριο έχει ως 
σκοπό: 

Άρθρο 2 
Σκοπός 

Ι.Την κάλυψη των διδακτικών και ερευνητικών ανα¬ 
γκών σε προπτυχιακό και μεταπτυχιακό επίπεδο του Τμή¬ 
ματος Πληροφορικής και Τηλεπικοινωνιών καθώς και 
άλλων τμημάτων του Πανεπιστημίου Πελοποννήσου σε 
γενικά και ειδικά θέματα που αφορούν στην εφαρμογή 
των ηλεκτρονικών υπολογιστών για τη μοντελοποίηση, 
ανάλυση και προσομοίωση φυσικών συστημάτων καθώς 
και τη μελέτη πολύπλοκων συστημάτων με έμφαση στα 
πολύπλοκα δίκτυα και τις εφαρμογές τους. Οι επί μέρους 
ερευνητικές πτυχές περιλαμβάνουν την αφομοίωση των 
εξελίξεων στο χώρο της επιστήμης και της τεχνολογίας 
των ηλεκτρονικών υπολογιστών για τη σχεδίαση μεθό- 

δων και τεχνικών μοντελοποίησης, ανάλυσης και προ¬ 
σομοίωσης, στη μελέτη πολύπλοκων συστημάτων και 
των κρίσιμων συμπεριφορών που παρουσιάζουν, στη 
μελέτη της αρχιτεκτονικής και δομής των πολύπλοκων 
δικτύων καθώς και της επίδρασης που έχουν αυτές στις 
δυναμικές και εξελικτικές διεργασίες που λαμβάνουν 
χώρα σε πολύπλοκα δίκτυα, όπως το \Λ/θ6, το Ιπϊθιτίθϊ 
τα οικονομικά και κοινωνικά δίκτυα κ.α. 

2. Τη σύνδεση και συνεργασία κάθε μορφής με κέντρα 
ερευνών, φορείς και ακαδημαϊκά ιδρύματα ημεδαπής 
και αλλοδαπής, εφόσον οι επιστημονικοί στόχοι, συμπί¬ 
πτουν, συμβαδίζουν και αλληλοσυμπληρώνονται με εκεί¬ 
νους του εργαστηρίου. 

3. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, την πραγματοποίηση δη¬ 
μοσιεύσεων και εκδόσεων και την πρόσκληση Ελλήνων 
και ξένων αναγνωρισμένων επιστημόνων. 

4. Την παροχή υπηρεσιών σε ιδιώτες κατάταπροβλε- 
πόμενα στο π.δ. 159/1984 (Α'53). 

5. Την κάλυψη των αναγκών διδασκαλίας και έρευνας 
κοινών διαπανεπιστημιακών συνεργασιών, στα οποία 
συμμετέχει το Πανεπιστήμιο Πελοποννήσου. 

6. Την διεξαγωγή έρευνας σε θέματα συναφή με τα 
διδακτικά και ερευνητικά αντικείμενα του εργαστηρίου. 

7. Την ανάπτυξη και καλλιέργεια νέων ερευνητικών 
προγραμμάτων για τη μεθοδολογική και επιστημονικό- 
τεχνική ανάπτυξη των σχετικών με τη φύση του εργα¬ 
στηρίου πεδίων, ιδίως στα πλαίσια διαπανεπιστημιακών 
προγραμμάτων της Ευρωπαϊκής Κοινότητας. 

8. Το συντονισμό των σχετικών προγραμμάτων σε 
όλους τους επιμέρους ερευνητικούς χώρους και τη λει¬ 
τουργική διασύνδεση τους από επιστημονική και διοι¬ 
κητική άποψη. 

9. Τη δημιουργία θεωρητικής, επιστημονικής και τε¬ 
χνολογικής υποδομής και τη γενικότερη συμβολή για 
την αρτιότερη διδασκαλία των σχετικών με τα αντικείμε¬ 
να του εργαστηρίου προπτυχιακών και μεταπτυχιακών 
μαθημάτων του Τμήματος Πληροφορικής και Τηλεπι¬ 
κοινωνιών και των άλλων Τμημάτων του Πανεπιστημίου 
Πελοποννήσου. 

10. Την ανάπτυξη προγραμμάτων διδασκαλίας και 
έρευνας για μεταπτυχιακούς φοιτητές στο πλαίσιο των 
γνωστικών αντικειμένων του εργαστηρίου, όπως και των 
συγγενών γνωστικών αντικειμένων άλλων Τμημάτων και 
διατμηματικών κύκλων σπουδών. 

11. Τη δημιουργία ευνοϊκών προϋποθέσεων για τη 
συμμετοχή προπτυχιακών σπουδαστών οι οποίοι ενδια- 
φέρονται για τα ερευνητικά προγράμματα του εργαστη¬ 
ρίου και την προώθηση μεταπτυχιακών φοιτητών προς 
εξειδίκευση για μελλοντική στελέχωση του εργαστηρίου 
με το καταλληλότερο ερευνητικό προσωπικό. 

12. Την καλλιέργεια της μεθοδολογίας ολοκληρωμένης 
διεπιστημονικής προσέγγισης των θεμάτων Μαθηματι¬ 
κής Μοντελοποίησης με χρήση Ηλεκτρονικών Υπολογι¬ 
στών και της Μελέτης των Πολύπλοκων Συστημάτων και 
τη συνεργασία στον τομέα έρευνας με μέλη Δ.Ε.Π. του 
Τμήματος Πληροφορικής και Τηλεπικοινωνιών ή άλλων 
Πανεπιστημιακών Ιδρυμάτων. 


13. Τη συνεργασία και την υποστήριξη του εκτελούμε- 
νου έργου από συναφείς δημόσιες υπηρεσίες, δήμους, 
κοινότητες και λοιπούς κοινωνικούς και επιστημονικούς 
φορείς και κοινωφελή ιδρύματα με γνώμονα τη συμβολή 
του εργαστηρίου στη μελέτη και διερεύνηση προβλημά¬ 
των για τη μακροχρόνια εξέλιξη και διαχείριση της χώρας 
στο πλαίσιο της Ευρωπαϊκής Κοινότητας. 

14. Την δημιουργία ειδικής βιβλιοθήκης πάνω σε θέ¬ 
ματα Μαθηματικής Μοντελοποίησης με χρήση Ηλεκτρο¬ 
νικών Υπολογιστών και της Μελέτης των Πολύπλοκων 
Συστημάτων και την αξιοποίηση της για ερευνητικούς 
σκοπούς. 

Άρθρο 3 

Προσωπικό και Μέλη 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) τουΤμήματος Πληρο¬ 
φορικής και Τηλεπικοινωνιών που το γνωστικό αντικεί¬ 
μενο της θέσης που κατέχουν εμπίπτει στα διδακτικά και 
ερευνητικά αντικείμενα του εργαστηρίου, από μέλη του 
ΕιδικούΤεχνικού Εργαστηριακού Προσωπικού (Ε.Τ.Ε.Π.) 
καθώς και από μέλη του λοιπού επιστημονικού προσωπι¬ 
κού και του διοικητικού προσωπικού που τοποθετούνται 
στο εργαστήριο με τη διαδικασία κείμενων διατάξεων. 

Πέραν του ανωτέρω προσωπικού, μέλη του Εργαστη¬ 
ρίου μπορεί να είναι επίσης: 

I. Οι μεταδιδάκτορες που εκπονούν τη μεταδιδακτορι¬ 
κή τους έρευνα σε συνεργασία με το Εργαστήριο. 

II. Οι υποψήφιοι διδάκτορες που εκπονούν τη διδα¬ 
κτορική τους έρευνα σε συνεργασία με το Εργαστήριο. 

III. Οι μεταπτυχιακοί φοιτητές που εκπονούν τη διπλω¬ 
ματική τους εργασία σε συνεργασία με το Εργαστήριο 
και/ή προσφέρουν σε αυτό έργο στο πλαίσιο της κάλυ¬ 
ψης της υποχρέωσης τους για πρόσφορα έργου προς το 
Τμήμα Πληροφορικής και Τηλεπικοινωνιών. 

IV. Οι προπτυχιακοί φοιτητές που εκπονούν την πτυ¬ 
χιακή τους εργασία σε συνεργασία με το Εργαστήριο. 

V. Οι φοιτητές που προσφέρουν έργο στο εργαστήριο 
στο πλαίσιο πρακτικής άσκησης. 

VI. Οι κάθε είδους συνεργαζόμενοι ερευνητές και εθε¬ 
λοντές. 

Άρθρο 4 

Διοίκηση-Αρμοδιότητες 

Ι.Το εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) τουΤμήματος 
Πληροφορικής και Τηλεπικοινωνιών του Πανεπιστημίου 
Πελοποννήσου που ορίζεται με τη διαδικασία των κεί¬ 
μενων διατάξεων. 

2.0 διευθυντής ασκεί τις αρμοδιότητες που ορίζονται 
στις κείμενες διατάξεις μεταξύ των οποίων περιλαμβά¬ 
νονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρηση του, η 
μέριμνα για τη στελέχωση, την οικονομική διαχείριση και 
την κατανομή των χώρων του εργαστηρίου, η εισήγηση 
στη Γενική Συνέλευση τουΤμήματος για τον ορισμό των 

υπευθύνων για τα αναλώσιμα υλικά και τον κινητό εξο¬ 
πλισμό και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1 .Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Πελοποννήσου και σε χώρους που παραχωρούνται σ' 
αυτό για την εγκατάσταση των οργάνων και του λοιπού 
τεχνικού εξοπλισμού που είναι αναγκαίος για τη διενέρ¬ 
γεια των εργαστηριακών ασκήσεων και των ερευνητικών 
προγραμμάτων. Στο χώρο εγκατάστασης τοποθετείται 
πινακίδα με τον τίτλο του εργαστηρίου. 

2.0 διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίηση τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με κείμενες 
διατάξεις. 

Άρθρο 6 

Έσοδα 

Τα έσοδα του εργαστηρίου προέρχονται από: 

I. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

II. Την διάθεση ερευνητικών και εν γένει επιστημονικών 
προϊόντων. 

III. Την παροχή υπη ρεσιών. 

IV. Τις πιστώσεις που διατίθενται από το Τμήμα Πλη¬ 
ροφορικής και Τηλεπικοινωνιών του Πανεπιστημίου 
Πελοποννήσου. 

V. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πελοποννήσου 
για τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχειά: βιβλίο περιουσιακών στοιχείων, 
φάκελος οικονομικών στοιχείων κάθε έτους, κατάλογος 


επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχομένων και εξερχόμενων εγ¬ 
γράφων. Με απόφαση του διευθυντή μπορεί να τηρείται 
και κάθε άλλο βιβλίο ή στοιχείο που προβλέπεται από 
ειδικές διατάξεις. 

Άρθρο 8 

Τροποποιήσεις του κανονισμού 

Ο παρόν κανονισμός μπορεί να τροποποιηθεί σύμφω¬ 
να με την κείμενη νομοθεσία. 

Άρθρο 9 

Έναρξη ισχύος 

Η ισχύςτης παρούσης αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 17 Μάί'ου 2017 

Ο Πρύτανης 

ΚΩΝΣΤΑΝΤΙΝΟΣ ΜΑΣΣΕΛΟΣ 


Αριθμ. απόφ. 1/02.05.2 017 (2) 

Ίδρυση Σχολής Δια Βίου Μάθησης Πανεπιστημί¬ 
ου Πελοποννήσου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ 

ΠΕΛΟΠΟΝΝΗΣΟΥ 

(συνεδρίαση 105)) 

Έχοντας υπόψη: 

1 .Τις διατάζεις του ν. 3879/2010 (ΦΕΚ 163/21 -9-2010, 
τ.Α) «Ανάπτυξη της Διά Βίου Μάθησης και Λοιπές δια¬ 
τάξεις». 

2. Τις διατάξεις των άρθρων 12 και 43 του ν. 4009/2011 
(ΦΕΚ 195/6-9-2011,τ.Α'). 

3. Τη διάταξη του άρθρου 7, παρ. 5 του ν. 4009/2011 
σύμφωνα με την οποία η Σχολή Διά Βίου Μάθησης ιδρύ¬ 
εται με τον οργανισμό του ιδρύματος. 

4. Τη διάταξη του άρθρου 26, παρ. 6 του ν. 4386/2016 
(ΦΕΚ 83/11 -5-2016), με την οποία αντικαθίσταται η περί¬ 
πτωση γ της παρ. 22 του άρθρου 80 του ν. 4009/2011 ως 
εξής: «Έως την έναρξη ισχύος του κατά το άρθρο 5 Οργα¬ 
νισμού κάθε Ιδρύματος και του κατά το άρθρο 6 Εσωτε¬ 
ρικού του Κανονισμού, τα θέματα που προβλέπονται σε 
αυτούς ρυθμίζονται με αποφάσεις Συγκλήτου, οι οποίες 
δημοσιεύονται στην Εφημερίδα της Κυβερνήσεως». 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζει: 

Ιδρύεται ΣΧΟΛΗ ΔΙΑ ΒΙΟΥ ΜΑΘΗΣΗΣ του Πανεπιστη¬ 
μίου Πελοποννήσου ως φορέας διά του οποίου το Πα¬ 
νεπιστήμιο Πελοποννήσου προσφέρει και πιστοποιεί 
εκπαίδευση όλων των μορφών, εκτός του τυπικού εκπαι¬ 
δευτικού συστήματος, όπως άτυπη μάθηση, αρχική και 
συνεχιζόμενη επαγγελματική κατάρτιση, εξειδίκευση, 
επιμόρφωση, σύγχρονη και εξ'αποστάσεως εκπαίδευση, 

γενική εκπαίδευση ενηλίκων και δια βίου συμβουλευ¬ 
τική. 

Το Πανεπιστήμιο Πελοποννήσου με την ίδρυση Σχολής 
Διά Βίου Μάθησης έχει ως στόχους: 

1. Την παροχή σύγχρονων και εξειδικευμένων γνώσε¬ 
ων στους νέους εργαζόμενους και ανέργους. 

2. Τη βελτίωση των δεξιοτήτων του ανθρώπινου δυ¬ 
ναμικού, με βάση τις πραγματικές ανάγκες της αγοράς 
εργασίας. 

3. Την αναβάθμιση της κατάρτισης και της παροχής 
γνώσεων σε τομείς άμεσου ενδιαφέροντος για τους πα¬ 
ραγωγικούς και κοινωνικούς φορείς, τη διοίκηση και την 
αυτοδιοίκηση. 

4. Τη διεύρυνση του ρόλου του στην περιφέρεια, συμ¬ 
βάλλοντας στην τοπική ανάπτυξη. 

Η σχολή υπόκειται στον έλεγχο της Συγκλήτου. Η 
δομή, τα όργανα διοίκησης και ο τρόπος λειτουργίας 
της σχολής περιγράφονται στον κατωτέρω εσωτερικό 
κανονισμό λειτουργίας της σχολής. 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 

Άρθρο 1 - Σκοπός 

Σκοπός της Σχολής Διά Βίου Μάθησης είναι: 

1. Η διαρκής ανταπόκριση στις συνεχείς αλλαγές στον 
επιστημονικό, τεχνολογικό, οικονομικό, κοινωνικό και 
πολιτιστικό τομέα 

2. Η επικαιροποίηση και διαρκής αναβάθμιση των 
γνώσεων και δεξιοτήτων των πολιτών προκειμένου να 
ανταποκριθούν στις ολοένα αυξανόμενες απαιτήσεις της 
προσωπικής και εργασιακής τους ζωής. 

3. Η παροχή συνεχιζόμενης εκπαίδευσης και επαγγελ¬ 
ματικής κατάρτισης με σκοπό την ενεργοποίηση των 
ατόμων και ομάδων για ατομική και κοινωνική ανάπτυξη. 

4. Η ενίσχυση της ενεργού συμμετοχής των πολιτών 
και η αύξηση των δυνατοτήτων κοινωνικής ένταξης και 
απασχόλησης. 

5. Η αξιοποίηση του επιστημονικού δυναμικού και 
των υποδομών του Πανεπιστημίου Πελοποννήσου σε 
προγράμματα που απευθύνονται στην ελληνική και δι¬ 
εθνή κοινότητα και ανταποκρίνονται στις ανάγκες των 
πολιτών για κατάρτιση, επιμόρφωση και εξειδίκευση. 

6. Η ενίσχυση των δεσμών του Πανεπιστημίου Πελο¬ 
ποννήσου με την τοπική κοινωνία και η εξασφάλιση της 
δυνατότητας να έχει υψηλού επιπέδου επιμόρφωση, κα¬ 
τάρτιση και εξειδίκευση. 

Άρθρο 2 - Γενικό Πλαίσιο Λειτουργίας 

Η Σχολή Διά Βίου Μάθησης του Πανεπιστημίου Πε¬ 
λοποννήσου: 

1. Λειτουργεί σύμφωνα με το νόμο 3879/2010 και τις 
μετέπειτα τροποποιήσεις του, καθώς και τον παρόντα 
Εσωτερικό κανονισμό Λειτουργίας. 

2. Αποτελεί τη μονάδα δια της οποίας το Πανεπιστήμιο 
Πελοποννήσου προσφέρει και πιστοποιεί εκπαίδευση 
όλων των μορφών, πέραν του τυπικού εκπαιδευτικού 
συστήματος 

3. Ελέγχεται από τη Σύγκλητο του Πανεπιστημίου Πε¬ 
λοποννήσου, τα όργανα εσωτερικού ελέγχου της Σχολής 
Διά Βίου Μάθησης και το Υπουργείο Παιδείας, Έρευνας 
και Θρησκευμάτων. 


4. Αξιολογείται ως σύνολο από εξωτερικούς αξιολογη- 
τές, ενώ τα επί μέρους προγράμματα καθώς και η διοικη¬ 
τική υποστήριξη από τους εκπαιδευόμενους. 

5. Λειτουργεί με πλήρη διαφάνεια, η οποία περιορίζε¬ 
ται μόνο από τις ρυθμίσεις περί προσωπικών δεδομένων. 

6. Οι Επιστημονικά Υπεύθυνοι των προγραμμάτων 
εκπαίδευσης είναι μέλη ΔΕΠ του Πανεπιστημίου Πελο¬ 
ποννήσου. 

7. Τα προγράμματα της Σχολής Διά Βίου Μάθησης 
απευθύνονται σε νέους επιστήμονες, πτυχιούχους, απο¬ 
φοίτους Λυκείου, εργαζόμενους, ανέργους, αλλά όχι σε 
προπτυχιακούς φοιτητές του Πανεπιστημίου Πελοπον¬ 
νήσου. 

Άρθρο 3 - Όργανα διοίκησης και αρμοδιότητες 

1. Η Σχολή Διά Βίου Μάθησης διοικείται από την Κο¬ 
σμητεία Διά Βίου Μάθησης του Πανεπιστημίου Πελοπον¬ 
νήσου. Η Κοσμητεία Διά Βίου Μάθησης αποτελείται από 
τον Κοσμήτορα και από ένα μέλος ΔΕΠ από κάθε σχολή. 
Η Κοσμητεία Διά Βίου Μάθησης έχει διετή θητεία και 
τα μέλη της, εκτός από τον Κοσμήτορα, ορίζονται από 
την κοσμητεία της κάθε σχολής. Μετά τη συγκρότηση 
της εκλέγει τον Αναπληρωτή Κοσμήτορα. Η Κοσμητεία 
Διά Βίου Μάθησης επιλέγει τα στελέχη διοικητικής και 
τεχνικής υποστήριξης ύστερα από προκήρυξη. 

2. Η Κοσμητεία Διά Βίου Μάθησης χαράσσει τη στρα¬ 
τηγική ανάπτυξης και λειτουργίας της Σχολής Διά Βίου 
Μάθησης, θέτει το πλαίσιο λειτουργίας των εκπαιδευ¬ 
τικών προγραμμάτων, εποπτεύει την προετοιμασία, 
την αξιολόγηση, τη διαχείριση, την παρακολούθηση, 
τη δημοσιότητα των δράσεων, ασκεί έλεγχο στην υλο¬ 
ποίηση εκπαιδευτικών προγραμμάτων και εκδίδει τους 
σχετικούς τίτλους σπουδών. Γενικότερα, αποφασίζειγια 
όλα τα θέματα σχετικά με τη Δια Βίου Μάθηση, τα οποία 
δεν ανατίθενται ρητά σε άλλα όργανα σύμφωνα με το 
ισχύον θεσμικό και νομικό πλαίσιο. Η Κοσμητεία Διά Βίου 
Μάθησης και είναι αρμόδια για: 

I. Την έγκριση των προτεινόμενων προγραμμάτων, 
ως προς το περιεχόμενο, τη δομή και την απονομή των 
αντίστοιχων τίτλων, βεβαιώσεων και πιστοποιητικών Π. 
Την έγκριση των διδάκτρων και του προϋπολογισμού 
του κάθε προγράμματος μετά την υποβολή του. 

III. Τον έλεγχο των μονάδων ΕΘΤ5 που προτείνονται 
από τους Επιστημονικά Υπευθύνους και την τελική απο¬ 
νομή των μονάδων ΕΘΤ5 στο κάθε πρόγραμμα. 

ΐν.Την παρακολούθηση της ποιότητας των παρεχόμε¬ 
νων εκπαιδευτικών προγραμμάτων και τον έλεγχο της 
τήρησηςτων κανονισμών V.Την ανάπτυξη συνεργασίας 
με περιφερειακούς, εθνικούς και διεθνείς φορείς. 

3.0 Κοσμήτορας της Σχολής Δια Βίου Μάθησης επιλέ¬ 
γεται από τη Σύγκλητο ύστερα από ανοιχτή πρόσκληση 
και υποβολή υποψηφιοτήτων από τους καθηγητές του 
ιδρύματος. 

4. Ο Κοσμήτορας της Σχολής Διά Βίου Μάθησης κα¬ 
ταρτίζει την ημερήσια διάταξη των συνεδριάσεων της 
Κοσμητείας Διά Βίου Μάθησης και εποπτεύει και ελέγχει 
όλες τις δραστηριότητες της Σχολής, όπως: 

I. Την πραγματοποίηση του προγραμματισμένου εκ¬ 
παιδευτικού έργου και της παροχής διοικητικών υπη¬ 
ρεσιών. 

II. Την εκπλήρωση των υποχρεώσεων αξιολόγησης, 
για κάθε εκτελούμενο πρόγραμμα. 

III. Την ορθότητα των πράξεων των στελεχών της διοι¬ 
κητικής υποστήριξης και των Επιστημονικά Υπευθύνων 

IV. Την καλή λειτουργία της διοικητικής και τεχνικής 
υποστήριξης. 

ν.Την τήρηση των κανόνων δημοσιότητας, ανταγωνι¬ 
σμού και διαφάνειας στη σύναψη συμβάσεων και όπου 
αλλού απαιτείται. 

VI. Τη συνέπεια στην τήρηση των συμβατικών υποχρε¬ 
ώσεων των συμμετεχόντων του κάθε προγράμματος. 

5. Τα προγράμματα της Σχολής Διά Βίου Μάθησης δι- 
οικούνται από τον εκάστοτε Επιστημονικά Υπεύθυνο, ο 
οποίος αναλαμβάνει το σχεδίασμά και την υλοποίηση 
τους. 

6. Ο/Η Επιστημονικά Υπεύθυνος/η (ΕΥ) είναι καθηγη¬ 
τής ή λέκτορας του Πανεπιστημίου Πελοποννήσου συ¬ 
ναφούς ειδικότητας με το πρόγραμμα Διά Βίου Μάθησης 
που προτείνει. Συναφούς ειδικότητας με το πρόγραμμα 
Διά Βίου Μάθησης είναι και όλα τα μέλη της ομάδας υλο¬ 
ποίησης του προγράμματος. Ο ΕΥ εποπτεύει και ελέγχει 
όλους τους συνεργαζόμενους για την υλοποίηση του 
προγράμματος εκπαίδευσης και των λοιπών δραστηρι¬ 
οτήτων. Ειδικότερα, ο ΕΥ ελέγχει: 

I. Την τήρηση των υποχρεώσεων των συντελεστών του 
προγράμματος, την πληρότητα του σχεδίου μαθήματος 
του εκπαιδευτή, για κάθε ώρα εκπαίδευσης. 

II. Τα παραδοτέα κάθε συνεργάτη, τόσο ως προς την 
ποσότητα, και την ποιότητά τους 

III. Την καταλληλότητα των προτεινόμενων για διανο¬ 
μή, εκπαιδευτικών βοηθημάτων. 

IV. Το προβλεπόμενο υλικό, ως προς το χρόνο παρά¬ 
δοσης ή ανάρτησης, ως προς την ποσότητα και γενι¬ 
κότερα ως προς τις προδιαγραφές που έχουν τεθεί για 
κάθε πρόγραμμα. 

7. Η Σύγκλητος εγκρίνει τον εσωτερικό κανονισμό 
λειτουργίας της Σχολής Δια Βίου Μάθησης. Επιπλέον η 
Σύγκλητος εγκρίνει και επικυρώνει το σχέδιο δράσης και 
τον ετήσιο απολογισμό των δραστηριοτήτων της σχο¬ 
λής, καθώς και τον προϋπολογισμό και τον οικονομικό 
απολογισμό της σχολής, στην έναρξη και στη λήξη του 
οικονομικού έτους. 

Άρθρο 4 - Διαδικασία έγκρισης Προγράμματος 

Όλα τα προγράμματα (αυτοχρηματοδοτούμενα, χρη¬ 
ματοδοτούμενα από δημόσιους φορείς, χρηματοδοτού¬ 
μενα από ιδιωτικούς φορείς) εγκρίνονται απάτην Κοσμη¬ 
τεία Διά Βίου Μάθησης με βάση πλαίσιο κριτηρίων που 
διαμορφώνονται από την Κοσμητεία της Σχολής Δια Βίου 
Μάθησης και εγκρίνονται από τη Σύγκλητο. Ειδικότερα: 

1. Κάθε πρόγραμμα εκπαίδευσης, ανεξάρτητα από τη 
διάρκεια και το πλαίσιο στο οποίο υποβάλλεται, αξιο¬ 
λογείται ως προς τη σκοπιμότητα και την εκπαιδευτική 
του επάρκεια. Η διαδικασία έγκρισης ακολουθεί τα εξής 
στάδια: 

2. Εισήγηση υλοποίησης προγράμματος Διά Βίου Μά¬ 
θησης, η οποία υποβάλλεται προς την Κοσμητεία Δια 
Βίου Μάθησης με βάση το πρότυπο που έχει προταθεί 
από την Κοσμητεία. 


3. Η Κοσμητεία Δια Βίου Μάθησης αξιολογεί τη δυνα¬ 
τότητα του Πανεπιστημίου Πελοποννήσου να ανταπο- 
κριθεί στις απαιτήσεις της προτεινόμενης δράσης καιτα 
οικονομικά στοιχεία του προγράμματος. 

4. Υποβολή λεπτομερούς φακέλου του εκπαιδευτικού 
προγράμματος προς την Κοσμητεία Δια Βίου Μάθησης, 
με βάση το πρότυπο που έχει προταθεί από την Κοσμη¬ 
τεία, βάσει του οποίου θα γίνεται η παρακολούθηση της 
υλοποίησής του. 

5. Έγκριση ή έγκριση μετά από τροποποίηση της πρό¬ 
τασης σύμφωνα με το πλαίσιο του παρόντος Κανονισμού 
και έμφαση στην επάρκεια και συνάφεια της εμπειρίας 
και εξειδίκευσηςτου Επιστημονικά Υπευθύνου και των 
μελών της ομάδας υλοποίησης με το αντικείμενο του 
προγράμματος. 

Άρθρο 5 - Διαδικασία Εκπαίδευσης 

1. Η διαδικασία υλοποίησης των Προγραμμάτων της 
Σχολής Δια Βίου Μάθησης μπορεί να έχει τις ακόλουθες 
μορφές: 

1. Διά ζώσης εκπαίδευση - σε χώρους του Πανεπι¬ 
στημίου (αμφιθέατρα, αίθουσες, εργαστήρια) - με την 
παραδοσιακή μορφή διδασκαλίας, όπου απαιτείται η 
ταυτόχρονη φυσική παρουσία του εκπαιδευτή και των 
εκπαιδευόμενων στην τάξη. 

II. Δια τεχνικών τηλεκπαίδευσης (θ-Ιθθίτιίης), επιτρέ¬ 
ποντας στον εκπαιδευόμενο να παρακολουθεί μέσω δι¬ 
αδικτύου το πρόγραμμα από το χώρο της επιλογής του. 
Οι τεχνικές τηλεκπαίδευσης μπορεί να διακρίνονται σε: 

Α) Εξ αποστάσεως ασύγχρονη εκπαίδευση - διαδικασία 
διδασκαλίας, όπου δεν απαιτείται η ταυτόχρονη συμμε¬ 
τοχή του εκπαιδευτή και των εκπαιδευομένων και 

Β) Εξ αποστάσεως σύγχρονη εκπαίδευση - διαδικασία 
διδασκαλίας με ταυτόχρονη συμμετοχή του εκπαιδευτή 
και των εκπαιδευομένων σε πραγματικό χρόνο, όπου 
όμως δεν απαιτείται ο εκπαιδευτής και οι εκπαιδευό¬ 
μενοι να βρίσκονται στον ίδιο χώρο (τηλεδιασκέψεις). 

III. Διά του συνδυασμού των I) και II) παραπάνω. Ο 
τρόπος αυτός εκφράζει το μεικτό τύπο εκπαίδευσης/ 
κατάρτισης (όίθηάθά ή Ριγόπά) που αξιοποιεί και συν¬ 
δυάζει δυναμικά όλα τα πλεονεκτήματα της διά ζώσης 
και της εξ αποστάσεως εκπαίδευσης. 

2. Για τη χορήγηση του προβλεπόμενου πιστοποιη¬ 
τικού στα διά ζώσης και εξ αποστάσεως με σύγχρονη 
εκπαίδευση προγράμματα, η φοίτηση είναι υποχρεωτική 
και το όριο απουσιών δεν μπορεί να υπερβαίνει το 10% 
των προβλεπόμενων ωρών εκπαίδευσης 

3. Τα προγράμματα Διά Βίου Μάθησης απονέμουν υπο¬ 
χρεωτικά στους εκπαιδευόμενους που έχουν ολοκληρώ¬ 
σει με επιτυχία ένα πρόγραμμα, Πιστωτικές Μονάδες 
ΕΈΤ5 (ΕυΐΌρθθη ΟθοΝΐΤΐ’θΐΐδίθΐ’ 5γ5ΐθπη) σύμφωνα με την 
υπ'αριθμ. Φ5/89656/Β3/2007 (ΦΕΚ1466 Β/2007) υπουρ¬ 
γική απόφαση για την απονομή μονάδων ΕΈΤ5 μετά από 
επιτυχή παρακολούθηση προγραμμάτων σπουδών. Οι 
Επιστημονικά Υπεύθυνοι των προγραμμάτων Διά Βίου 
Μάθησης πρέπει να υποβάλλουν πίνακα υπολογισμού 
μονάδων ΕΈΤ5 μαζί με όλα τα απαραίτητα έγγραφα και 
δικαιολογητικά του προγράμματος. Για την απονομή των 
ΕΈΤ5 απαιτείται να υπάρχει διαδικασία αξιολόγησης (εξέ¬ 
τασης) των μαθησιακών αποτελεσμάτων. 

4. Είναι δυνατή η χρήση Τεχνολογιών Πληροφορικής 
και Επικοινωνιών για την εκπαίδευση από απόσταση, με 
αντίστοιχο υπολογισμό των μονάδων Ε(ΙΤ$. 

5. Οι εκπαιδευτές είναι καθηγητές ή λέκτορες ή διδά¬ 
κτορες συναφούς αντικειμένου. Σε ειδικές περιπτώσεις, 
εάν απαιτείται από το αντικείμενο συγκεκριμένου Προ¬ 
γράμματος Διά Βίου Μάθησης, οι εκπαιδευτές μπορεί 
να είναι κάτοχοι πτυχίου τριτοβάθμιας εκπαίδευσης της 
Ελλάδος ή αντίστοιχου αναγνωρισμένου τίτλου του εξω¬ 
τερικού, με σημαντική επαγγελματική εμπειρία, συναφή 
με το συγκεκριμένο πρόγραμμα. 

6. Είναι δυνατή η υλοποίηση των προγραμμάτων και 
εκτός εργάσιμων ημερών. 

7. Οι βεβαιώσεις και τα πιστοποιητικά Διά Βίου Μά¬ 
θησης, υπογράφονται από τον Κοσμήτορα Διά Βίου 
Μάθησης και τον Επιστημονικά Υπεύθυνο του κάθε 
Προγράμματος. 

Άρθρο 6 - Αξιολόγηση 

1. Η Σχολή ως σύνολο υπόκειται σε εξωτερική αξιο¬ 
λόγηση από ομάδες αξιολογητών με εξειδίκευση στην 
αξιολόγηση αντίστοιχων ή ανάλογων δραστηριοτήτων 
με βάση τις διεθνείς ορθές πρακτικές. Η εξωτερική αξι¬ 
ολόγηση πραγματοποιείται από τουλάχιστον δύο (2) 
αξιολογητές, οι οποίοι επιλέγονται από την Κοσμητεία 
Διά Βίου Μάθησης. 

2. Κάθε πρόγραμμα της Σχολής Δια Βίου Μάθησης αξι¬ 
ολογούνται από τους εκπαιδευόμενους, σύμφωνα με 
πρότυπο που θα προταθεί από την Κοσμητεία Διά Βίου 
Μάθησης. Τα αποτελέσματα της αξιολόγησης παραδί¬ 
νονται στην Κοσμητεία και συμπεριλαμβάνονται στον 
ετήσιο απολογισμό δράσης της Σχολής. 

Άρθρο 7 - Διοικητική και Τεχνική υποστήριξη 

Η διοικητική και τεχνική υποστήριξη της Σχολής Διά 
Βίου Μάθησης στεγάζεται σε κατάλληλο για τις δράσεις 
της χώρο του Πανεπιστημίου Πελοποννήσου. Στελεχώ¬ 
νεται με διοικητικό και τεχνικό προσωπικό, το οποίο 
προσλαμβάνεται με απόφαση της Κοσμητείας Διά Βίου 
Μάθησης, ύστερα από προκήρυξη. Για τη μετακίνηση 
προσωπικού, που ήδη υπηρετεί στο Πανεπιστήμιο Πε¬ 
λοποννήσου απαιτείται απόφαση του Πρύτανη. 

Τα στελέχη διοικητικής και τεχνικής υποστήριξης 
ασχολούνται με τη δημοσιοποίηση, διαχείριση, διοικη¬ 
τική και τεχνική υποστήριξη των δράσεων καθώς και τον 
έλεγχο της υλοποίησης των προγραμμάτων που πραγ¬ 
ματοποιούνται στο πλαίσιο της Σχολής Διά Βίου Μάθη¬ 
σης. Στέλεχος της διοικητικής υποστήριξης παρίσταται 
στις συνεδριάσεις της Κοσμητείας Δια Βίου Μάθησης 
και τηρεί πρακτικά. 

Άρθρο 8 - Οικονομική Διαχείριση 

1. Η οικονομική διαχείριση των Προγραμμάτων Δια 
Βίου Μάθησης ανατίθεται στον Ειδικό Άογαριασμό Κον- 
δυλίων Έρευνας (ΕΆΚΕ) του Πανεπιστημίου Πελοπον¬ 
νήσου, έναντι ποσοστού των εσόδων κάθε έργου, που 
καθορίζεται από τη Σύγκλητο μετά από πρόταση της 
Κοσμητείας Διά Βίου Μάθησης. Με την ίδια απόφαση κα¬ 
θορίζεται και το μέρος του παραπάνω ποσοστού που δι¬ 


ατίθεται στη Σχολή Δια Βίου Μάθησης. Πριν τη λήξη του 
οικονομικού έτους συντάσσεται ο προϋπολογισμός του 
επόμενου έτους, ο οποίος ψηφίζεται από την Κοσμητεία 
Διά Βίου Μάθησης και εγκρίνεται από τη Σύγκλητο. Το 
οικονομικό έτος ταυτίζεται με το ημερολογιακό. Η τρο¬ 
ποποίηση του προϋπολογισμού είναι δυνατή, ανάλογα 
με τις δραστηριότητες που προκύπτουν κατά τη διάρκεια 
του έτους και πραγματοποιείται με την ίδια διαδικασία. 

2. Έσοδα της Σχολής Δια Βίου Μάθησης θεωρούνται: 

I. Μέρος της παρακράτησης του ΕΆΚΕ για τη διαχείρι¬ 
ση των Προγραμμάτων Δια Βίου Μάθησης. Π. Οι επιχο¬ 
ρηγήσεις από εθνικές και κοινοτικές πηγές και άλλους 
δημόσιους και ιδιωτικούς φορείς. 

III. Οι δωρεές φορέων και ιδιωτών. 

3. Τα έσοδα της σχολής μπορούν να διατεθούν: 

I. Για υποδομές ή δράσεις απαραίτητες για τη λειτουρ¬ 
γία της Σχολής Δια Βίου Μάθησης ή των Προγραμμάτων 
που υλοποιούνται στο πλαίσιό της. 

II. Για αμοιβές προσωπικού απαραίτητου για τη λει¬ 
τουργία της Σχολής Δια Βίου Μάθησης. 

III. Για τη χρηματοδότηση δωρεάν Προγραμμάτων 
που οργανώνονται από τη Σχολή Δια Βίου Μάθησης. Τα 
προγράμματα αυτά, τα οποία θα πρέπει να καλύπτουν 
προφανείς και σημαντικές ανάγκες απασχόλησης ή επι¬ 
μόρφωσης, ανατίθενται σε διδάσκοντα ή ομάδες διδα¬ 
σκόντων μετά από ανοικτή προκήρυξη στο πλαίσιο του 
Πανεπιστημίου Πελοποννήσου, η οποία εγκρίνεται από 
τη Σύγκλητο. 

IV. Για την κάλυψη εκπαιδευτικών αναγκώνΤμημάτων 
ή Εργαστηρίων του Πανεπιστημίου Πελοποννήσου, τα 
οποία προσφέρουν Προγράμματα Διά Βίου Μάθησης 
μετά από την υποβολή τεκμηριωμένου αιτήματος προς 
το Κοσμητεία Δια Βίου Μάθησης και έγκριση της Συ¬ 
γκλήτου. 

4. Το κόστος κάθε Προγράμματος Δια Βίου Μάθησης 
προκύπτει από το άθροισμα των δαπανών που αφορούν 
απευθείας στο πρόγραμμα (άμεσες) και των δαπανών για 
τις υπηρεσίες που παρέχονται από τη σχολή (έμμεσες). 

5. Οι άμεσες δαπάνες περιλαμβάνουν αμοιβές επιστη¬ 
μονικά υπευθύνων, εισηγητών, αξιολογητών, μετακινή¬ 
σεις, αγορά αναλώσιμων κ.λπ. Οι αμοιβές των εκπαι¬ 
δευτών προσδιορίζονται από την ιδιότητα τους και την 
ισχύουσα νομοθεσία. 

6. Οι έμμεσες δαπάνες περιλαμβάνουν μέρος του κό¬ 
στους λειτουργίας της Σχολής Δια Βίου Μάθησης (κόστος 
οικονομικής διαχείρισης εκ μέρους του ΕΆΚΕ, δαπάνες 
τηλεπικοινωνιών, ηλεκτρικού ρεύματος, θέρμανσης, 
χρήσης αιθουσών) και των οριζόντιων δράσεων (π.χ. 
δαπάνες δημοσιότητας, έξοδα λειτουργίας της σχολής, 
χρηματοδότηση προγραμμάτων Διά Βίου Μάθησης, 
ενίσχυση Τμημάτων Πανεπιστημίου Πελοποννήσου 
που προσφέρουν αντίστοιχα προγράμματα, επέκταση 
υποδομών της Σχολής Διά Βίου Μάθησης κ.λπ.). Οι έμ¬ 
μεσες δαπάνες ορίζονται σαν ποσοστό του συνολικού 
προϋπολογισμού της κάθε υλοποιούμενης δράσης και 
αποφασίζονται από τη Σύγκλητο με εισήγηση της Κο¬ 
σμητείας Δια Βίου Μάθησης. 

Άρθρο 9 - Διακοπή Λειτουργίας Προγράμματος 

Σε περίπτωση που η Κοσμητεία Διά Βίου Μάθησης 
διαπιστώσει τη μη τήρηση των όρων υλοποίησης Προ¬ 
γράμματος προς το Πανεπιστήμιο Πελοποννήσου ή προς 
τρίτους ή κάποια άλλη ενέργεια ή παράλειψη εκ μέρους 
του Επιστημονικά Υπεύθυνου ή των συνεργατών, που 
δημιουργεί σοβαρά προβλήματα στην υλοποίηση της 
δράσης, ως προς την εγκεκριμένη πρόταση και τον κα¬ 
νονισμό λειτουργίας της Σχολής, έχει δικαίωμα να προ¬ 
χωρήσει σε διακοπή της λειτουργίας του προγράμματος. 
Τις κυρώσεις επιβάλλει η Κοσμητεία Διά Βίου Μάθησης 
με απλή πλειοψηφία. 

Άρθρο 10 - Ρύθμιση σχέσεων της Σχολής 
Διά Βίου Μάθησης με το Πανεπιστήμιο 
Πελοποννήσου 

1. Η Σχολή Διά Βίου Μάθησης αποτελεί αυτοτελή εκ¬ 
παιδευτική μονάδα του Πανεπιστημίου Πελοποννήσου, 
η οποία υπόκειται στον έλεγχο της Συγκλήτου. 

2. Για τη διάθεση των χώρων διοικητικής και τεχνικής 
υποστήριξης και διδασκαλίας αποφασίζει ο Πρύτανης. 


3. Η χρήση των εργαστηρίων και του εξοπλισμού τους 
απαιτεί την παρουσία ενός από τα πρόσωπα στα οποία 
έχει ανατεθεί η ευθύνη του εργαστηρίου. Είναι δυνατή 
η χρήση εργαστηρίων και του εξοπλισμού τους, εφόσον 
ο Διευθυντής ή ο υπεύθυνος του εργαστηρίου εξουσι¬ 
οδοτήσει εγγράφως τον Επιστημονικά Υπεύθυνο του 
προγράμματος. 

Άρθρο 11 - Λοιπές διατάξεις 
Μετά την έγκριση του παρόντος Κανονισμού από τη 
Σύγκλητο, η Σχολή Διά Βίου Μάθησης θα λειτουργήσει 
άμεσα σύμφωνα με τα οριζόμενα σε αυτόν. Μέχρι την 
πλήρη στελέχωση και λειτουργία της Σχολής τα εκπαι¬ 
δευτικά προγράμματα που εμπίπτουν στο πεδίο αρμο¬ 
διοτήτων της Σχολής συνεχίζουν να εγκρίνονται και να 
λειτουργούν σύμφωνα με τις υφιστάμενες διαδικασίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΚΩΝΣΤΑΝΤΙΝΟΣ ΜΑΣΣΕΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 



























